Pirahanų kalba
Pirahanų kalba (port. Pirahã; sav.: xapaitíiso) – kalba, vartojama indėnų pirahanų, gyvenančių Brazilijoje, Amazonės valstijoje, tarp Maisio ir Marmeloso upių. Pirahanų kalba – dūzgiamoji ir švilpiamoji kalba. Pirahanų laikoma vienintele išlikusia iš murų šeimos kalbų. Ji turi tokių bruožų, kurių, anot daugelio kalbininkų, nesutinkama jokioje kitoje kalboje. Daugiausiai informacijos apie šią kalbą yra pateikęs amerikiečių kalbininkas Danielis Everetas.